
Z   A   P   I   S   N  I  K

sa 06. redovne sjednice Općinskog vijeća Općine Netretić održane dana 
02. lipnja 2026. godine u Općinskoj vijećnici Općine Netretić

	
Započeto u 19:00 sati.

Sjednicu otvara i vodi predsjednik Općinskog vijeća Općine Netretić Tomislav Frketić.

Na početku sjednice vrši se prozivka nazočnih članova Općinskog vijeća Općine Netretić.
Prilikom prozivke utvrđeno je da su na sjednici nazočni: Ivan Frketić, Krunoslav Matešić, Ivan Matuzić, Branka Bendeković, Tomislav Frketić, Damir Škrtić, Tihomir Lorković i Danijela Bosiljevac.

Odsutni: Davorka Debelak Frketić (opravdala odsustvo).

Na temelju izvršene prozivke predsjednik Općinskog vijeća utvrđuje da je na današnjoj sjednici od ukupno 9 vijećnika Općinskog vijeća Općine Netretić nazočno 8 vijećnika, te da će sve donesene odluke biti pravovaljane.

Osim vijećnika na sjednici su još nazočni:
Marijan Peretić, općinski načelnik Općine Netretić
Tihana Stepić, pročelnica Jedinstvenog upravnog odjela Općine Netretić
Branka Vrcić - referentica za opće i administrativne poslove u Jedinstvenom upravnom odjelu Općine Netretić – zapisničar.

Na početku sjednice predsjednik Općinskog vijeća otvara točku 


VIJEĆNIČKA PITANJA I PRIJEDLOZI
-----------------------------------------------------

DAMIR ŠKRTIĆ: „Sve vas lijepo pozdravljam. 
Imam staro-novo pitanje. Pitam već treći puta. S obzirom da nema još nove ljekarne, pitao sam u Županiji vezano za mobilnu ljekarnu, da li bi se moglo dogovoriti da kad bi se ova ljekarna ovdje otvorila, da ona prestane dolaziti. S obzirom da se ljekarna nije do sada otvorila, mislim da nema razloga da mobilna ljekarna ne dolazi u Netretić. Mislim da ne bi bilo razloga da se to ne dogovori. Odgovoreno mi je da ako se ova ljekarna ovdje otvori, mobilna ljekarna više neće dolaziti.
Drugo pitanje. Došla je sezona trave. Trava raste na sve strane. Znači, košnja puteva, cesta. Lani je bila želja da se pokosi od pilane do crkve Završje. Sad dolazi i sezona kupanja, da li će se i kupališta dovesti u red?“

MARIJAN PERETIĆ: „Što se tiče prvog pitanja, u stalnom sam kontaktu sa vlasnikom ljekarne. Ljekarna ima uvjete za otvaranje, ali problem je HZZO. Treba upisati rješenje u upisnik. Problem je oko rješenja, starosti. Radi se o „prepucavanju“ između HZZO-a i Ministarstva, nažalost na štetu vlasnika i mještana. Istražit ću u kojoj je to fazi. 
Što se tiče drugog pitanja. Travu kosimo, ali trava raste brže nego što kosimo. Zahtjeva za košnju je bilo, što realnih, što nerealnih. Brajakovo Brdo je bilo prvo pokošeno.“

TIHANA STEPIĆ: „Što se tiče košnje trave, nismo pokosili još samo Piščetke, to nam je ostalo. Otišli smo u Kuniće i tu smo „zapeli“.“ 

TIHOMIR LORKOVIĆ: „Prvo pitanje. Javna nabava za ŠRC, da li je raspisan natječaj i ako nije kad je u planu da će se raspisati?
Drugo pitanje. Počinje kupališna sezona, da li Općina ima u planu urediti neko kupalište po standardima, sa prikladnim objektima, tako da to bude pristojno uređeno?“

MARIJAN PERETIĆ: „Što se tiče ŠRC-a, javno savjetovanje je provedeno. Već nekih dva tjedna traje postupak javne nabave. Očekuje se da će on završiti negdje oko 20.06., a kad on završi moći će se pristupiti radovima.
Što se tiče kupališta, to je dobro pitanje. O tome smo i mi promišljali, ali Općina nema vlastitog zemljišta uz rijeku. U našoj državi malo je registriranih riječnih kupališta. To je velika odgovornost u smislu sigurnosti kupača. Trebalo bi zaposliti više osoba, spasitelja koji bi nadgledali kupače, a to je prevelik zalogaj za Općinu.“

DANIJELA BOSILJEVAC: „Prvo pitanje. S obzirom da ove godine neće biti financirane radne bilježnice, a da su u Proračunu planirana sredstva za osnovnu školu, da li postoji neka odluka kako će se ta sredstva utrošiti, jesu li sredstva prenamijenjena? Možda bi bilo dobro da se preusmjere na uređenje manjih dječjih igrališta. Znači, da se uloži svugdje malo po malo. 
Drugo pitanje. Pred dosta godina krenulo se u uređenje groblja u Završju. Kad je u planu završetak ograde do kraja groblja?“

MARIJAN PERETIĆ: „Odgovor na Vaše prvo pitanje. Istina je da u Proračunu imamo predviđene novce za osnovnu školu, a utrošit ćemo ih u dogovoru sa Županijom za investicijska ulaganja. Znači, sukladno dogovoru sa Županijom sredstva čuvamo na stavki.
Što se tiče groblja u Završju, uspjeli smo na pola groblja staviti ogradu. Prije je bio kameni zid, pa je bilo primjedbi da idu zmije. Znači, što se tiče tog groblja, napravili smo staze, kocke i zid. To je bila prva faza. 
Što se tiče uređenja groblja, krenuli smo s uređenjem groblja Dubravci, nastavili s uređenjem groblja Novigrad, Vukova Gorica i Završje. Na svim grobljima treba napraviti još jednu fazu uređenja da bi izgledala kako trebaju.
Moram još napomenuti da smo u to vrijeme kad su se groblja uređivala trpili prigovore sa strane kako radimo za mrtve, a ne radimo za žive ljude.“

KRUNOSLAV MATEŠIĆ: „U Dubravcima od glavne ceste do crkve ima neki šljivik. Obaviješten sam da je to općinska zemlja. Ako se šljivik sruši, neće biti zadovoljni oni koji beru šljive, a ako se ne sruši, prigovor je da smeta jer se od njega ništa ne vidi. 
Da li je općina zainteresirana za prodaju tog zemljišta i da li je to uopće općinska zemlja? 
Drugo, ovo nije pitanje, već samo kao informacija. Znači, smeće u Dubravcima. Stavili smo tablu. Sad se pak neki bune, ja sam bacao tamo smeće, sad više nemam kamo. Voda je tamo. To je sada kako treba biti.“

MARIJAN PERETIĆ: „Što se tiče tog zemljišta, jedan dio zemljišta je vlasništvo Bare Resovac, a dio je općinski. Bilo je više upita, zainteresiranih za kupnju. Radit ćemo procjenu zemljišta. Bit će raspisan natječaj i sukladno ponudama će se odlučiti.“

DAMIR ŠKRTIĆ: „Ako mogu još jedno dodatno pitanje. Danas me je zvao jedan čovjek iz Mračina da mu je dijete navršilo godinu dana i da je ostalo ispod crte u vrtiću, da li možemo kako pomoći. Rekao sam mu da danas imamo sjednicu Općinskog vijeća, da ću pitati.  
Da li se vodi briga o tome da se u vrtić prvenstveno upisuju djeca iz Općine Netretić? Da li u vrtić dolaze i djeca  iz Duga Rese? 
Konkretno radi se o Borovac Ivici.“
MARIJAN PERETIĆ: „To je neslužbena informacija koju smo i mi danas dobili. Nisam razgovarao sa ravnateljicom vrtića. Ima djece koja nisu „upala“ u vrtić, međutim nitko ne bi trebao biti razočaran zbog toga. Dobro je da je više djece. Sva djeca koja neće biti upisana u vrtić u Novigradu bit će zbrinuta po privatnim vrtićima i bit će sufinancirana isto kao i ona djeca koja su u vrtiću u Novigradu. 
Što se tiče tvog pitanja, nemamo upisano nijedno dijete u vrtiću sa drugog područja. Prošle godine imali smo jedno dijete iz Općine Generalski Stol, ali to je bilo zato što je bilo mjesta u vrtiću.“

DAMIR ŠKRTIĆ: „Njega to muči, da je možda primljen netko sa strane.“

Budući da više nije bilo pitanja niti prijedloga, predsjednik Općinskog vijeća zatvara točku „Vijećnička pitanja i prijedlozi“ te se prelazi na utvrđivanje dnevnog reda za ovu sjednicu.

TOMISLAV FRKETIĆ: „Dnevni red za ovu sjednicu dobili ste u pozivu za sjednicu.
Da li netko ima prijedlog za izmjenu i dopunu dnevnog reda?
Ako nema, dajem dnevni red iz poziva za sjednicu na glasovanje.“

Od ukupno 8 nazočnih vijećnika, 8 ih je glasovalo „ZA“ predloženi dnevni red, glasova „PROTIV“ nije bilo.

Na temelju provedenog glasovanja predsjednik Općinskog vijeća utvrđuje da je sa 8 glasova „ZA“, odnosno jednoglasno za ovu sjednicu usvojen slijedeći

D  N  E  V  N  I     R  E  D :

1. Usvajanje Zapisnika sa 05. redovne sjednice Općinskog vijeća Općine Netretić
2. Izvješće o radu Općinskog načelnika Općine Netretić za razdoblje od 01.07.2025. do 31.12.2025. godine
3. Donošenje Godišnjeg izvještaja o izvršenju Proračuna Općine Netretić za 2025. godinu
4. Donošenje Zaključka o usvajanju Izvješća o izvršenju Programa građenja komunalne infrastrukture Općine Netretić za 2025. godinu
5. Donošenje Zaključka o usvajanju Izvješća o izvršenju Programa održavanja komunalne infrastrukture Općine Netretić za 2025. godinu
6. Donošenje Zaključka o usvajanju Izvješća o izvršenju Socijalnog programa Općine Netretić za 2025. godinu
7. Donošenje Zaključka o usvajanju Izvješća o izvršenju Programa javnih potreba u kulturi Općine Netretić za 2025. godinu
8. Donošenje Zaključka o usvajanju Izvješća o izvršenju Programa javnih potreba u sportu Općine Netretić za 2025. godinu
9. Donošenje Zaključka o usvajanju Izvješća o izvršenju Programa potpora poljoprivredi na području Općine Netretić za 2025. godinu
10. Donošenje Zaključka o usvajanju Izvješća o izvršenju Programa utroška naknade za zadržavanje nezakonito izgrađenih zgrada u prostoru za 2025. godinu
11. Donošenje Zaključka o usvajanju Izvješća o izvršenju Programa utroška sredstava vodnoga doprinosa za 2025. godinu
12. Donošenje Zaključka o usvajanju Izvješća o izvršenju Programa utroška sredstava šumskog doprinosa za 2025. godinu
13. Donošenje Prvih izmjena i dopuna Proračuna Općine Netretić za 2026. godinu
14. Donošenje Programa o izmjeni Programa građenja komunalne infrastrukture Općine Netretić za 2026. godinu
15. Donošenje Programa o izmjeni Programa javnih potreba u sportu Općine Netretić za 2026. godinu
16. Donošenje Odluke o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2026. godinu
17. Donošenje Odluke o grobljima
18. Donošenje Odluke o pristanku obavljanja povjerene uslužne komunalne djelatnosti ukopa pokojnika na grobljima na području Općine Ribnik
19. Donošenje Zaključka o usvajanju Izvješća o radu tvrtke Čistoća Duga Resa d.o.o. za 2025. godinu

Prelazi se na rad po usvojenom dnevnom redu.


Točka 1.	USVAJANJE ZAPISNIKA SA 05. REDOVNE SJEDNICE OPĆINSKOG VIJEĆA OPĆINE NETRETIĆ
------------------------------------------------------------------------------------------

Prijedlog Zapisnika sa 05. redovne sjednice Općinskog vijeća Općine Netretić vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

TOMISLAV FRKETIĆ: „Prijedlog zapisnika ste dobili u materijalima. Da li netko ima primjedbi na zapisnik?
Ako nema, dajem ga na glasovanje.“

Od ukupno 8 nazočnih vijećnika, 8 ih je glasovalo „ZA“ predloženo, glasova „PROTIV“ nije bilo.

Na temelju provedenog glasovanja utvrđuje se da je Općinsko vijeće Općine Netretić sa 8 glasova „ZA“, odnosno jednoglasno donijelo 

Z   A   K   L   J   U   Č   A   K

	Usvaja se Zapisnik sa 05. redovne sjednice Općinskog vijeća Općine Netretić održane dana 30. ožujka 2026. godine u predloženom tekstu.

Zaključak je priložen ovom zapisniku te čini njegov sastavni dio.
_______________


Točka 2.	IZVJEŠĆE O RADU OPĆINSKOG NAČELNIKA OPĆINE NETRETIĆ ZA RAZDOBLJE OD 01.07.2025. DO 31.12.2025. GODINE
-----------------------------------------------------------------------------------------------------------

Izvješće o radu Općinskog načelnika Općine Netretić za razdoblje od 01.07.2025. do 31.12.2025. godine vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Predsjednik Općinskog vijeća otvara raspravu o Izvješću.

DAMIR ŠKRTIĆ: „Jedna sugestija vezano uz objekte i poslovne prostore. U izvješću piše da je za veterinarsku ambulantu sklopljen ugovor 17.11.2025. godine, a Veterinarska stanica Duga Resa, gdje sam ja bio zaposlen, imala je ugovor do 01.01.2026. godine i primopredaja je bila u siječnju. Radi se o dva mjeseca razlike. Znači, ugovor nije sklopljen 17.11.2025. godine.“

TIHANA STEPIĆ: „Natječaj za zakup poslovnog prostora trebalo je provesti prije nego što je istekao ugovor. Ugovor je bio solemniziran sa 17.11.2025. godine, a u istom je definirano da stupa na snagu sa 01.01.2026. godine.“

DAMIR ŠKRTIĆ: „Oni su službeno u prostoru od 01.01.2026. godine. To je bitno razjasniti, jer iz ovog to nije poznato.“

Budući da se više nitko nije javio za riječ, predsjednik Općinskog vijeća zatvara raspravu o Izvješću.
O Izvješću se ne glasuje, ono se samo podnosi Općinskom vijeću na znanje.
_______________ 


Točka 3.	DONOŠENJE GODIŠNJEG IZVJEŠTAJA O IZVRŠENJU PRORAČUNA OPĆINE NETRETIĆ ZA 2025. GODINU
-------------------------------------------------------------------------------------------

Prijedlog Godišnjeg izvještaja o izvršenju Proračuna Općine Netretić za 2025. godinu vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Godišnjeg izvještaja daje Tihana Stepić - pročelnica Jedinstvenog upravnog odjela Općine Netretić.

TIHANA STEPIĆ: „Prihodi i primici Proračuna Općine Netretić za razdoblje od 01.01. do 31.12.2025. godine ostvareni su u iznosu 2.146.800,04 eura, odnosno 8,18% više od plana, a rashodi i izdaci ostvareni su u iznosu 1.587.096,18 eura, iz čega proizlazi ukupan višak prihoda i primitaka nad rashodima na kraju izvještajnog razdoblja u iznosu 559.703,86 eura.
Stanje novčanih sredstava na dan 31.12.2025. godine je iznosilo 1.658.055,96 eura, te je stanje nepodmirenih dospjelih obveza Općine Netretić na dan 31.12.2025. godine iznosilo 2.102,55 eura.“

Predsjednik Općinskog vijeća otvara raspravu o predloženom.
Budući da se nitko od nazočih nije javio za riječ, predsjednik Općinskog vijeća zatvara raspravu te daje prijedlog Godišnjeg izvještaja na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“, odnosno većinom od ukupnog broja vijećnika u predloženom tekstu donijelo

GODIŠNJI IZVJEŠTAJ

o izvršenju Proračuna Općine Netretić za 2025. godinu

Godišnji izvještaj o izvršenju Proračuna Općine Netretić za 2025. godinu bit će objavljen u „Glasniku Općine Netretić“, a priložen je i ovom zapisniku te čini njegov sastavni dio.
______________


Točka 4.	DONOŠENJE ZAKLJUČKA O USVAJANJU IZVJEŠĆA O IZVRŠENJU PROGRAMA GRAĐENJA KOMUNALNE INFRASTRUKTURE OPĆINE NETRETIĆ ZA 2025. GODINU
-----------------------------------------------------------------------------------------------

Prijedlog Zaključka o usvajanju Izvješća o izvršenju Programa građenja komunalne infrastrukture Općine Netretić za 2025. godinu i Izvješće koje čini njegov sastavni dio vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Zaključka daje Tihana Stepić.

TIHANA STEPIĆ: „Temeljem članka 71. Zakona o komunalnom gospodarstvu, općinski načelnik je dužan podnijeti Općinskom vijeću na usvajanje izvješće o izvršenju programa građenja komunalne infrastrukture za prethodnu kalendarsku godinu.
Znači, izvješće o provedbi navedenog programa za 2025. godinu dobili ste u materijalima iz kojeg je vidljivo da je prema programu za nerazvrstane ceste utrošeno 220.819,59 eura, za javnu rasvjetu 93.378,75 eura, te da je program izvršen u ukupnom iznosu od 319.198,34 eura.“

Predsjednik Općinskog vijeća otvara raspravu o predloženom.
Budući da se nitko od nazočih nije javio za riječ, predsjednik Općinskog vijeća zatvara raspravu te daje prijedlog Zaključka na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“, u predloženom tekstu donijelo

Z   A   K   L   J   U   Č   A   K

o usvajanju Izvješća o izvršenju Programa građenja komunalne infrastrukture 
Općine Netretić za 2025. godinu

Zaključak o usvajanju Izvješća o izvršenju Programa građenja komunalne infrastrukture Općine Netretić za 2025. godinu i Izvješće koje čini njegov sastavni dio bit će objavljeni u „Glasniku Općine Netretić“, a priloženi su i ovom zapisniku te čine njegov sastavni dio.
_______________


Točka 5.	DONOŠENJE ZAKLJUČKA O USVAJANJU IZVJEŠĆA O IZVRŠENJU PROGRAMA ODRŽAVANJA KOMUNALNE INFRASTRUKTURE OPĆINE NETRETIĆ ZA 2025. GODINU
-----------------------------------------------------------------------------------------------

Prijedlog Zaključka o usvajanju Izvješća o izvršenju Programa održavanja komunalne infrastrukture Općine Netretić za 2025. godinu i Izvješće koje čini njegov sastavni dio vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Zaključka daje Tihana Stepić.

TIHANA STEPIĆ: „Temeljem članka 74. Zakona o komunalnom gospodarstvu općinski načelnik je dužan podnijeti Općinskom vijeću na usvajanje izvješće o izvršenju programa održavanja  komunalne infrastrukture za prethodnu kalendarsku godinu.
Znači, izvješće o izvršenju programa za 2025. godinu dobili ste u materijalima iz kojeg je vidljivo da je za:
· održavanje nerazvrstanih cesta utrošeno 107.659,35 eura
· održavanje javne rasvjete 40.823,70 eura 
· održavanje čistoće javnih površina 6.637,37 eura,
· održavanje groblja 7.806,76 eura,
odnosno da ukupno izvršenje ovog programa u 2025. godini iznosi 162.927,18 eura.“

Predsjednik Općinskog vijeća otvara raspravu o predloženom.
Budući da se nitko od nazočnih za raspravu nije javio, predsjednik Općinskog vijeća istu zatvara te daje prijedlog Zaključka na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

Z   A   K   L   J   U   Č   A   K

o usvajanju Izvješća o izvršenju Programa održavanja komunalne infrastrukture Općine Netretić za 2025. godinu

Zaključak o usvajanju Izvješća o izvršenju Programa održavanja komunalne infrastrukture Općine Netretić za 2025. godinu i Izvješće koje čini njegov sastavni dio bit će objavljeni u „Glasniku Općine Netretić“, a priloženi su i ovom zapisniku te čine njegov sastavni dio.
_______________


Točka 6.	DONOŠENJE ZAKLJUČKA O USVAJANJU IZVJEŠĆA O IZVRŠENJU SOCIJALNOG PROGRAMA OPĆINE NETRETIĆ ZA 2025. GODINU
-------------------------------------------------------------------------------------------------------

Prijedlog Zaključka o usvajanju Izvješća o izvršenju Socijalnog programa Općine Netretić za 2025. godinu i Izvješće koje čini njegov sastavni dio vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Zaključka daje Tihana Stepić.

TIHANA STEPIĆ: „U materijalima ste dobili izvješće za 2025. godinu iz kojeg je vidljivo da je Općina Netretić planirala četiri oblika socijalne pomoći, te da je ovaj program u 2025. godini izvršen u ukupnom iznosu 1.566,77 eura.“

Predsjednik Općinskog vijeća otvara raspravu o predloženom.
Budući da se nitko od nazočnih za raspravu nije javio, predsjednik Općinskog vijeća istu zatvara te daje prijedlog Zaključka na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

Z   A   K   L   J   U   Č   A   K

o usvajanju Izvješća o izvršenju Socijalnog programa 
Općine Netretić za 2025. godinu

Zaključak o usvajanju Izvješća o izvršenju Socijalnog programa Općine Netretić za 2025. godinu i Izvješće koje čini njegov sastavni dio bit će objavljeni u „Glasniku Općine Netretić“, a priloženi su i ovom zapisniku te čine njegov sastavni dio. 
_______________


Točka 7.	DONOŠENJE ZAKLJUČKA O USVAJANJU IZVJEŠĆA O IZVRŠENJU PROGRAMA JAVNIH POTREBA U KULTURI OPĆINE NETRETIĆ ZA 2025. GODINU
----------------------------------------------------------------------------------------------------------

Prijedlog Zaključka o usvajanju Izvješća o izvršenju Programa javnih potreba u kulturi Općine Netretić za 2025. godinu i Izvješće koje čini njegov sastavni dio vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Zaključka daje Tihana Stepić.

TIHANA STEPIĆ: „U materijalima ste dobili izvješće za 2025. godinu iz kojeg je vidljivo da je Program javnih potreba u kulturi Općine Netretić izvršen u ukupnom iznosu od 19.322,48 eura.“

Predsjednik Općinskog vijeća otvara raspravu o predloženom.

DAMIR ŠKRTIĆ: „S obzirom da se više po ovome ne može ništa promijeniti, molio bi da se ubuduće vodi računa o tome da niti jedna udruga ne ostane bez sredstava kako je to ostao KUD „Sveta Marija“, bez obzira koliko imaju članova. Svi oni pridonose na svoj način. Treba dati podršku svima koji se trude. Neki se trude više, neki manje. Znači, to je sugestija za ubuduće.“

MARIJAN PERETIĆ: „Damire, malo si zakasnio. Sredstva za ovu godinu su već podijeljena. Svi su dobili sredstva i svi su zadovoljni.“

TIHANA STEPIĆ: „Ako prijava ima nedostataka, ne možete ništa napraviti.“

Budući da se više nitko nije javio za riječ, predsjednik Općinskog vijeća zatvara raspravu te daje prijedlog Zaključka na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

Z   A   K   L   J   U   Č   A   K

o usvajanju Izvješća o izvršenju Programa javnih potreba u kulturi 
Općine Netretić za 2025. godinu
Zaključak o usvajanju Izvješća o izvršenju Programa javnih potreba u kulturi Općine Netretić za 2025. godinu i navedeno Izvješće koje čini njegov sastavni dio bit će objavljeni u „Glasniku Općine Netretić“, a priloženi su i ovom zapisniku te čine njegov sastavni dio.
_______________


Točka 8.	DONOŠENJE ZAKLJUČKA O USVAJANJU IZVJEŠĆA O IZVRŠENJU PROGRAMA JAVNIH POTREBA U SPORTU OPĆINE NETRETIĆ ZA 2025. GODINU
---------------------------------------------------------------------------------------------------------

Prijedlog Zaključka o usvajanju Izvješća o izvršenju Programa javnih potreba u sportu Općine Netretić za 2025. godinu i navedeno Izvješće koje čini njegov sastavni vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Zaključka daje Tihana Stepić.

TIHANA STEPIĆ: „U materijalima ste dobili izvješće za 2025. godinu iz kojeg je vidljivo da je Program javnih potreba u sportu Općine Netretić izvršen u ukupnom iznosu od 22.000,00 eura.“

Predsjednik Općinskog vijeća otvara raspravu o predloženom.
Budući da se nitko od nazočnih nije javio za riječ, predsjednik Općinskog vijeća zatvara raspravu te daje prijedlog Zaključka na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

Z   A   K   L   J   U   Č   A   K

o usvajanju Izvješća o izvršenju Programa javnih potreba u sportu 
Općine Netretić za 2025. godinu

Zaključak o usvajanju Izvješća o izvršenju Programa javnih potreba u sportu Općine Netretić za 2025. godinu i navedeno Izvješće koje čini njegov sastavni dio bit će objavljeni u „Glasniku Općine Netretić“, a isti su priloženi i ovom zapisniku te čine njegov sastavni dio.
_______________


Točka 9.	DONOŠENJE ZAKLJUČKA O USVAJANJU IZVJEŠĆA O IZVRŠENJU PROGRAMA POTPORA POLJOPRIVREDI NA PODRUČJU OPĆINE NETRETIĆ ZA 2025. GODINU
-----------------------------------------------------------------------------------------------

Prijedlog Zaključka o usvajanju Izvješća o izvršenju Programa potpora poljoprivredi na području Općine Netretić za 2025. godinu i navedeno Izvješće koje čini njegov sastavni dio vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Zaključka daje Tihana Stepić.

TIHANA STEPIĆ: „Izvješće ste dobili u materijalima za sjednicu, a iz istog je vidljivo da je Program potpora poljoprivredi na području Općine Netretić za 2025. godinu planiran u iznosu 6.400,00 eura te da je izvršen u iznosu od 3.731,72 eura.“

Predsjednik Općinskog vijeća otvara raspravu o predloženom.
Budući da se nitko od nazočih nije javio za riječ, predsjednik Općinskog vijeća zatvara raspravu te daje prijedlog Zaključka na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

Z   A   K   L   J   U   Č   A   K

o usvajanju Izvješća o izvršenju Programa potpora poljoprivredi 
na području Općine Netretić za 2025. godinu

Zaključak o usvajanju Izvješća o izvršenju Programa potpora poljoprivredi na području Općine Netretić za 2025. godinu i navedeno Izvješće koje čini njegov sastavni dio bit će objavljeni u „Glasniku Općine Netretić“, a isti su priloženi i ovom zapisniku te čine njegov sastavni dio.
_______________


Točka 10.DONOŠENJE ZAKLJUČKA O USVAJANJU IZVJEŠĆA O IZVRŠENJU PROGRAMA UTROŠKA NAKNADE ZA ZADRŽAVANJE NEZAKONITO IZGRAĐENIH ZGRADA U PROSTORU ZA 2025. GODINU
---------------------------------------------------------------------------------------------

Prijedlog Zaključka o usvajanju Izvješća o izvršenju Programa utroška naknade za zadržavanje nezakonito izgrađenih zgrada u prostoru za 2025. godinu i navedeno Izvješće koje čini njegov sastavni dio vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Zaključka daje Tihana Stepić.

TIHANA STEPIĆ: „Izvješće ste dobili u materijalima. Iz istog je vidljivo da je navedeni program izvršen u iznosu 914,79 eura, a navedena sredstva utrošena su za redovito održavanje nerazvrstanih cesta.“

Predsjednik Općinskog vijeća otvara raspravu o predloženom.
Budući da se nitko od nazočnih za raspravu nije javio, predsjednik Općinskog vijeća istu zatvara te daje prijedlog Zaključka na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo


Z   A   K   L   J   U   Č   A   K

o usvajanju Izvješća o izvršenju Programa utroška naknade za zadržavanje 
nezakonito izgrađenih zgrada u prostoru za 2025. godinu

Zaključak o usvajanju Izvješća o izvršenju Programa utroška naknade za zadržavanje nezakonito izgrađenih zgrada u prostoru za 2025. godinu i navedeno Izvješće koje čini njegov sastavni dio bit će objavljeni u „Glasniku Općine Netretić“, a priloženi su i ovom zapisniku te čine njegov sastavni dio.
_______________


Točka 11.DONOŠENJE ZAKLJUČKA O USVAJANJU IZVJEŠĆA O IZVRŠENJU PROGRAMA UTROŠKA SREDSTAVA VODNOGA DOPRINOSA ZA 2025. GODINU
----------------------------------------------------------------------------------------------------

 Prijedlog Zaključka o usvajanju Izvješća o izvršenju Programa utroška sredstava vodnoga doprinosa za 2025. godinu i navedeno Izvješće koje čini njegov sastavni dio vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Zaključka daje Tihana Stepić.

TIHANA STEPIĆ: „Izvješće ste dobili u materijalima i iz istog je vidljivo da je navedeni program izvršen za gradnju i održavanje građevina oborinske odvodnje u vlasništvu Općine Netretić u iznosu od 61,26 eura.“

Predsjednik Općinskog vijeća otvara raspravu o predloženom.
Budući da se nitko od nazočih nije javio za riječ, predsjednik Općinskog vijeća zatvara raspravu te daje prijedlog Zaključka na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

Z   A   K   L   J   U   Č   A   K

o usvajanju Izvješća o izvršenju Programa utroška sredstava 
vodnoga doprinosa za 2025. godinu

Zaključak o usvajanju Izvješća o izvršenju Programa utroška sredstava vodnoga doprinosa za 2025. godinu i navedeno Izvješće koje čini njegov sastavni dio bit će objavljeni u „Glasniku Općine Netretić“, a priloženi su i ovom zapisniku te čine njegov sastavni dio.
_______________







Točka 12.DONOŠENJE ZAKLJUČKA O USVAJANJU IZVJEŠĆA O IZVRŠENJU PROGRAMA UTROŠKA SREDSTAVA ŠUMSKOG DOPRINOSA ZA 2025. GODINU
----------------------------------------------------------------------------------------------------

Prijedlog Zaključka o usvajanju Izvješća o izvršenju Programa utroška sredstava šumskog doprinosa za 2025. godinu i navedeno Izvješće koje čini njegov sastavni dio vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Zaključka daje Tihana Stepić.

TIHANA STEPIĆ: „Izvješće ste dobili u materijalima, a iz istog je vidljivo da je ovaj program izvršen u iznosu 3.869,62 eura.“

Predsjednik Općinskog vijeća otvara raspravu o predloženom.
Budući da se nitko od nazočih nije javio za riječ, predsjednik Općinskog vijeća zatvara raspravu te daje prijedlog Zaključka na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

Z   A   K   L   J   U   Č   A   K

o usvajanju Izvješća o izvršenju Programa utroška sredstava 
šumskog doprinosa za 2025. godinu

Zaključak o usvajanju Izvješća o izvršenju Programa utroška sredstava šumskog doprinosa za 2025. godinu i navedeno Izvješće koje čini njegov sastavni dio bit će objavljeni u „Glasniku Općine Netretić“, a priloženi su i ovom zapisniku te čine njegov sastavni dio.
_______________


Točka 13.DONOŠENJE PRVIH IZMJENA I DOPUNA PRORAČUNA OPĆINE NETRETIĆ ZA 2026. GODINU
---------------------------------------------------------------------------------------------------------

Prijedlog Prvih izmjena i dopuna Proračuna Općine Netretić za 2026. godinu vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Prvih izmjena i dopuna Proračuna daje Tihana Stepić.

TIHANA STEPIĆ: „Ovim prvim izmjenama i dopunama Proračuna Općine Netretić smo pristupili iz razloga što je bilo potrebno prilagoditi, odnosno uskladiti određene iznose planiranih projekata, te isto uvrstite neke dodatne.
Slijedom toga ovim izmjenama:
povećana su sredstva za kapitalne donacije vjerskim zajednicama za 10.000,00 eura
povećana su sredstva za predškolsko obrazovanje za 7.700,00 eura
povećana su sredstva za program javnih potreba u sportu za 10.000,00 eura
povećana su sredstva za ŠRC za 110.800,00 eura
povećana su sredstva za pomoć socijalno ugroženim obiteljima za 7.000,00 eura
povećana su sredstva za protupožarnu zaštitu za 15.000,00 eura
u okviru redovnog održavanja zgrada dodan je projekt „Zamjena stolarije na zgradi općine“ u iznosu 25.000,00 eura
dodan je projekt „Uređenje fasade na društvenom domu Prilišće“ u iznosu 7.000,00 eura
dodan je projekt „Sanacija autobusnih stajališta“ u iznosu 43.200,00 eura
povećana su sredstva za kapitalne pomoći trgovačkim društvima za 15.000,00 eura
povećana su sredstva za modernizaciju nerazvrstanih cesta za 6.000,00 eura
povećana su sredstva za cestu u Radnoj zoni Maletići za 5.000,00 eura, i
povećana su sredstva za sanaciju divljih deponija za 6.700,00 eura.“

Predsjednik Općinskog vijeća otvara raspravu o predloženom.

DAMIR ŠKRTIĆ: „Kad gledamo planove, sve je to OK. Pred godinu dana sam predložio za dom u Skupici da se krov sanira, da ne curi. Ostale su rupe. Sugestija je da se dom spasi, da ne propada još jače. Znam da se tamo sastaje mjesni odbor, a i mladi se okupljaju.
Pitao sam još prije za igralište u Netretiću. Što je sa manjim igralištima, npr. u Zagradcima? To je potrebno. Dječice ima, da se može sjesti dok ih se čeka. 
Znači, Skupica.“

MARIJAN PERETIĆ: „Nemamo to u planu. Što se tiče tog doma, mi smo radili uređenje unutarnjih prostorija, saniranog čvora i sanirane su rupe na krovu. 
Što se tiče igrališta za Zagradce, u sklopu ŠRC-a bit će uređeno dječje igralište i mjesni obor se složio s time da to bude igralište za njihovo područje. 
Igralište u Netretiću će sigurno doći na red.“

Budući da se više nitko nije javio za riječ, predsjednik Općinskog vijeća zatvara raspravu te daje prijedlog Prvih izmjena i dopuna Proračuna na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“, odnosno većinom od ukupnog broja vijećnika u predloženom tekstu donijelo

PRVE IZMJENE I DOPUNE 

PRORAČUNA OPĆINE NETRETIĆ ZA 2026. GODINU

Prve izmjene i dopune Proračuna Općine Netretić za 2026. godinu bit će objavljene u „Glasniku Općine Netretić“, a priložene su i ovom zapisniku te čine njegov sastavni dio.
_______________






Točka 14.DONOŠENJE PROGRAMA O IZMJENI PROGRAMA GRAĐENJA KOMUNALNE INFRASTRUKTURE OPĆINE NETRETIĆ ZA 2026. GODINU
-------------------------------------------------------------------------------------------------------

Prijedlog Programa o izmjeni Programa građenja komunalne infrastrukture Općine Netretić za 2026. godinu vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Programa daje Tihana Stepić.

TIHANA STEPIĆ: „Sukladno prvim izmjenama  i dopunama Proračuna pristupilo se korekciji i Programa građenja komunalne infrastrukture na način da je sada za izvršenje ovog programa predviđen iznos od 361.000,00 eura.“

Predsjednik Općinskog vijeća otvara raspravu o predloženom.

DAMIR ŠKRTIĆ: „Cesta Kunići. Jel' ima šanse za Mrzljake da se uredi lijevo i desno i voda za Mrzljake? Neki dan išao sam tamo, em je zaraslo, a ne daj Bože požara.“

MARIJAN PERETIĆ: „Predloži na Županijskom odboru HDZ-a da barem jednu cestu uzmu natrag koju su nam, mogu tako reći, bespravno dodijelili.
Što se tiče ovih cesta za Piščetke i Kuniće, mi smo godišnje znali urediti i po 9 cesta. Ove su u tako lošem stanju, tako da nam sve ode na njih.“

DAMIR ŠKRTIĆ: „Da barem dobiju jedan sloj.“

Budući da se više nitko nije javio za riječ, predsjednik Općinskog vijeća zatvara raspravu te daje prijedlog Programa na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

P   R   O   G   R   A   M 

o izmjeni Programa građenja komunalne infrastrukture Općine Netretić 
za 2026. godinu

Program o izmjeni Programa građenja komunalne infrastrukture Općine Netretić za 2026. godinu bit će objavljen u „Glasniku Općine Netretić“, a priložen je i ovom zapisniku te čini njegov sastavni dio.
_______________


Točka 15.DONOŠENJE PROGRAMA O IZMJENI PROGRAMA JAVNIH POTREBA U SPORTU OPĆINE NETRETIĆ ZA 2026. GODINU
--------------------------------------------------------------------------------------------------

Prijedlog Programa o izmjeni Programa javnih potreba u sportu Općine Netretić za 2026. godinu vijećnicima je dostavljen uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Programa daje Tihana Stepić.

TIHANA STEPIĆ: „Sukladno izmjenama i dopunama Proračuna mijenja se i Program javnih potreba u sportu na način da se iznos od 30.000,00 eura zamjenjuje iznosom od 40.000,00 eura.“

Predsjednik Općinskog vijeća otvara raspravu o predloženom.
Budući da se nitko od nazočih nije javio za riječ, predsjednik Općinskog vijeća zatvara raspravu te daje prijedlog Programa na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

P   R   O   G   R   A   M

o izmjeni Programa javnih potreba u sportu Općine Netretić za 2026. godinu

Program o izmjeni Programa javnih potreba u sportu Općine Netretić za 2026. godinu bit će objavljen u „Glasniku Općine Netretić“, a priložen je i ovom zapisniku te čini njegov sastavni dio.
_______________


Točka 16.DONOŠENJE ODLUKE O IZMJENI ODLUKE O POVEĆANJU IZNOSA FINANCIJSKIH SREDSTAVA ZA FINANCIRANJE VATROGASTVA NA PODRUČJU OPĆINE NETRETIĆ ZA 2026. GODINU
-----------------------------------------------------------------------------------------------------

Prijedlog Odluke o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2026. godinu vijećnicima je dostavljen uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Prijedlog odluke ste dobili u materijalima i kao što vidite povećao se iznos za krovište na vatrogasnom domu u Prilišću za 5.000,00 eura i dodalo se uređenje okoliša oko vatrogasnog doma u Netretiću u iznosu od 10.000,00 eura.“

Predsjednik Općinskog vijeća otvara raspravu o predloženom.
Budući da se nitko od nazočih za raspravu nije javio, predsjednik Općinskog vijeća istu zatvara te daje prijedlog Odluke na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo




O   D   L   U   K   U

o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2026. godinu

Odluka o izmjeni Odluke o povećanju iznosa financijskih sredstava za financiranje vatrogastva na području Općine Netretić za 2026. godinu bit će objavljena u „Glasniku Općine Netretić, a priložena je i ovom zapisniku te čini njegov sastavni dio.
_______________


Točka 17.DONOŠENJE ODLUKE O GROBLJIMA
--------------------------------------------------------------------

Prijedlog Odluke o grobljima vijećnicima je dostavljen uz poziv za sjednicu, a isti je priložen i ovom zapisniku te čini njegov sastavni dio.

Obrazloženje uz prijedlog Odluke daje Tihana Stepić.

TIHANA STEPIĆ: „Zakon o grobljima stupio je na snagu dana 17.05.2025. godine te su predstavnička tijela jedinica lokalne samouprave sukladno odredbi članka 46. Zakona dužna u roku od godine dana od dana stupanja na snagu donijeti odluke o grobljima.
Sukladno toj odredbi u materijalima vam je dostavljen prijedlog odluke koji je ujedno bio i na javnom savjetovanju, a tijekom kojeg nije pristigla niti jedna primjedba.
Samom odlukom u članku 1. je utvrđeno što se njome propisuje i mi smo za neke te dijelove kao npr. za mogućnost ustupa dijela groblja drugoj jedinici predvidjeli da se ne može ustupiti. Onda, nadalje da se formiraju dijelovi groblja koji bi služili za ukope članova pojedinih vjerskih zajednica. Isto smo predvidjeli da se ne može, te isto tako da na našim grobljima nije predviđen prostor za posipavanje pepela.
Što se tiče iznosa naknada predviđenih odlukom, nije se ništa mijenjalo, tako da naknade ostaju iste.“

Predsjednik Općinskog vijeća otvara raspravu o predloženom.

DAMIR ŠKRTIĆ: „Kad smo kod groblja, imam pitanje. Lani, vezano za održavanje groblja i špricanje groblja bilo je nezadovoljstva zbog blata. Hoće li se groblja ove godine špricati?“

TIHANA STEPIĆ: „Ne“.

DAMIR ŠKRTIĆ: „Prošle godine su bila špricana?“

TIHANA STEPIĆ: „Da.“

MARIJAN PERETIĆ: „Prošle godine špricali smo groblja  i groblja su bila uredna. Dečki su bili upozoreni što trebaju špricati. Oni su možda i šire od toga špricali pa je to možda izgledalo ružno, ali između grobova je bilo uredno. Nisu se oštećivali grobovi kao kod košnje. 
Vezano za prijavu, došla je inspektorica. Nije točno da se groblja ne smiju špricati. Ono što je bila naša greška, znači Tihana je vodila sve očevidnike, sve je radila što je trebala raditi, inspektorica ju je čak i pohvalila, ali trebali smo imati zaposlenog diplomiranog agronoma. Znači, dobili smo prijavu. Komunalno će dobiti kaznu i Tihana će dobiti kaznu. Grobna naknada godinama nije išla gore. Morat će ići gore jer će nam trebati još jedan radnik.“

TIHANA STEPIĆ: „Tada je bilo najviše primjedbi na groblja Prilišće i Završje. Ove godine se groblja ne špricaju. Baš sam nedavno išla po grobljima. Slikala sam groblja. I sada je tamo zemlja jednostavno ogoljela. Nije se zatravilo. Znači, jednako je kao i prošle godine kad se špricalo kao i sad kad se kosi.
Znači, špricati se smije. To nisu teška kemijska sredstva. To bi spriječilo korov da dalje raste. Najveći problem su napuštena grobna mjesta, tu je nam pomagalo špricanje, ali to nije naša obveza.
Što se tiče špricanja, radnici su išli na obuku. Isto tako, prije nego što smo išli špricati pitala sam što sve moramo zadovoljiti, ali nisam znala da moramo imati zaposlenog diplomiranog agronoma.“

KRUNOSLAV MATEŠIĆ: „Mogli smo se tu na Vijeću dogovoriti oko uređenja groblja - špricanja - košnje. Ovako objavom komentara i fotografija dolazi do zlouporabe. Negdje je možda i voda odnesla, a ovi drugi to koriste. Ispada da bi Tihana trebala ići od groba do groba.“

Budući da se više nitko nije javio za raspravu, predsjednik Općinskog vijeća istu zatvara te daje prijedlog Odluke na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.
Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

O   D   L   U   K   U

o grobljima

Odluka o grobljima bit će objavljena u „Glasniku Općine Netretić“, a priložena je i ovom zapisniku te čini njegov sastavni dio.
_______________


Točka 18.DONOŠENJE ODLUKE O PRISTANKU OBAVLJANJA POVJERENE USLUŽNE KOMUNALNE DJELATNOSTI UKOPA POKOJNIKA NA GROBLJIMA NA PODRUČJU OPĆINE RIBNIK
------------------------------------------------------------------------------------------------------------

Prijedlog Odluke o pristanku obavljanja povjerene uslužne komunalne djelatnosti ukopa pokojnika na grobljima na području Općine Ribnik vijećnici su dobili uz poziv za sjednicu, a isti je priložen i ovom zapisniku te čini njegov sastavni dio.

Uvodno obrazloženje uz prijedlog Odluke daje općinski načelnik Marijan Peretić.

MARIJAN PERETIĆ: „Kako mi već duže vrijeme vršimo uslugu ukopa za Općinu Kamanje, a u skorije vrijeme smo počeli i za Bosiljevo, Općina Ribnik izrazila je želju da bi i za njih vršili tu uslugu. Nemamo za to nekih davanja, a dobit ćemo simboličnu naknadu.
Tihana je napravila analizu. Ako ste vi za to, možemo još i za ovu općinu preuzeti tu obvezu.“

Predsjednik Općinskog vijeća otvara raspravu o predloženom.
Budući da se nitko od nazočih za raspravu nije javio, predsjednik Općinskog vijeća istu zatvara te daje prijedlog Odluke na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

O   D   L   U   K   U

o pristanku obavljanja povjerene uslužne komunalne djelatnosti ukopa pokojnika na grobljima na području Općine Ribnik

Odluka o pristanku obavljanja povjerene uslužne komunalne djelatnosti ukopa pokojnika na grobljima na području Općine Ribnik bit će objavljena u „Glasniku Općine Netretić“, a priložena je i ovom zapisniku te čini njegov sastavni dio.
_______________


Točka 19.DONOŠENJE ZAKLJUČKA O USVAJANJU IZVJEŠĆA O RADU TVRTKE ČISTOĆA DUGA RESA D.O.O. ZA 2025. GODINU
------------------------------------------------------------------------------------------------------

Prijedlog Zaključka o usvajanju Izvješća o radu tvrtke Čistoća Duga Resa d.o.o. za 2025. godinu i navedeno Izvješće koje čini njegov sastavni dio vijećnici su dobili uz poziv za sjednicu, a isti su priloženi i ovom zapisniku te čine njegov sastavni dio.

Obrazloženje uz prijedlog Zaključka daje Tihana Stepić.

TIHANA STEPIĆ: „Izvješće tvrtke Čistoća Duga Resa ste dobili u svojim materijalima. Ono je takvo kakvo je, stoga se daje na usvajanje.“

Predsjednik Općinskog vijeća otvara raspravu o predloženom.
Budući da se nitko od nazočih za raspravu nije javio, predsjednik Općinskog vijeća istu zatvara te daje prijedlog Zaključka na glasovanje.

Od ukupno 8 nazočnih vijećnika, 8 ih je glasovalo „ZA“ predloženo, „PROTIV“ i „SUZDRŽANIH“ glasova nije bilo.

Na temelju provedenog glasovanja predsjednik Općinskog vijeća utvrđuje da je Općinsko vijeće Općine Netretić sa 8 glasova „ZA“ u predloženom tekstu donijelo

Z   A   K   L   J   U  Č   A   K

o usvajanju Izvješća o radu tvrtke Čistoća Duga Resa d.o.o. za 2025. godinu

Zaključak o usvajanju Izvješća o radu tvrtke Čistoća Duga Resa d.o.o. za 2025. godinu bi će objavljen u „Glasniku Općine Netretić“, a priložen je i ovom zapisniku te čini njegov sastavni dio.


Ovom točkom dnevnog reda predsjednik Općinskog vijeća zatvara 06. redovnu sjednicu Općinskog vijeća Općine Netretić u 20 sati i 01 minutu.

